Πτήσεις και ξενοδοχεία είναι ήδη πλήρη. Η Ελλάδα θα βιώσει τη μεγαλύτερη αύξηση επισκεπτών εδώ και δεκαετίες. (..) Υπολογίζεται ότι ο αριθμός των Γερμανών θα αυξηθεί κατά 1 εκατομμύριο. Δηλαδή, από τα δύο εκατομμύρια που επισκέφθηκαν τη χώρα πέρυσι, φέτος αναμένονται 3 εκατομμύρια Γερμανοί, αναφέρεται σε δημοσίευμα της διαδικτυακής έκδοσης του γερμανικού περιοδικού Focus.

«Η Ελλάδα επωφελείται από το ζήτημα ασφαλείας που αντιμετωπίζουν κλασικοί προορισμοί, όπως η Τουρκία και η Αίγυπτος, αλλά και από την ηρεμία στο εσωτερικό την τελευταία διετία..... Η προσφυγική συμφωνία ΕΕ-Τουρκίας έχει μειώσει σημαντικά τις προσφυγικές ροές. Ακόμα και στα νησιά Λέσβο, Χίο και Κω που βρέθηκαν στο επίκεντρο της προσφυγικής κρίσης, ο τουρισμός επιστρέφει αργά, αλλά σταθερά, σε ανοδική τροχιά» σημειώνεται.

Πηγή: ΑΠΕ/ΜΠΕ